Tokat Qaziosmanpaşa Universiteti

Tokat Qaziosmanpaşa Universiteti — 1992-ci ildə Türkiyənin Tokat şəhərində yaradılmış dövlət universiteti.

 Tarixi 
Adını Plevne qəhrəmanı Qazi Osman Paşadan alan universitet"Tokat Gaziosmanpaşa Üniversitesi". gop.edu.tr. 21 Ocak 2025 tarihinde kaynağından arşivlendi. Erişim tarihi: 29 Ocak 2025. 3 iyul 1992-ci ildə 3837 saylı qanuna əlavə edilmiş 24-cü maddəyə əsasən yaradılmışdır."Arşivlenmiş kopya" (PDF). 11 Nisan 2020 tarihinde kaynağından arşivlendi (PDF). Erişim tarihi: 14 Nisan 2023. Əkinçilik fakültəsi əvvəlcə Cümhuriyyət Universitetinin bir hissəsi olaraq yaradılmışdır. Ədəbiyyat fakültəsi, Niksar Peşə Məktəbi, Tokat Peşə Məktəbi, Zilə Peşə Məktəbi, Ərba Elmlər İnstitutu və Sosial Elmlər İnstitutundan ibarət olan Tokat Qaziosmanpaşa Universiteti 1 noyabr 1992-ci ildə rektor təyinatı ilə universitet statusunda öz struktur bölmələrini formalaşdırmışdır.

Universitet 17 fakültə, 2 kollec, 12 peşə məktəbi, 1 institut, 22 tədqiqat və tətbiq mərkəzi ilə təhsil, tədris, elmi araşdırma və xidmət sahələrində fəaliyyətini davam etdirir. Universitetin tərkibində həmçinin bir texnopark da mövcuddur.

Tokat Qaziosmanpaşa Universitetində tədris ili iki semestrdən ibarətdir. Universitetdə tədris dili türk dilidir.

Tələbələrin akademik göstəriciləri və maddi vəziyyətləri nəzərə alınaraq, onlar universitetin müxtəlif bölmələrində yarımştat əsaslarla işlə təmin oluna bilirlər.

 Kampusları 
Tokat Qaziosmanpaşa Universitetinin Taşlıçiftlik kampusu Amasya yolu üzərində, Tokat şəhər mərkəzindən 9 km məsafədə, Taşlıçiftlik ərazisində təxminən 2000 dekar sahə üzərində salınmışdır. Taşlıçiftlik kampusunda mühəndislik və memarlıq fakültəsi, təhsil fakültəsi, ədəbiyyat fakültəsi, iqtisadiyyat və inzibati elmlər fakültəsi, kənd təsərrüfatı fakültəsi, islam elmləri fakültəsi, hüquq fakültəsi, əczaçılıq fakültəsi, səhiyyə elmləri fakültəsi, incəsənət fakültəsi, idman elmləri fakültəsi, Səhiyyə İnstitutu, Təhsil İnstitutu, bədən tərbiyəsi fakültəsi, Tokat Səhiyyə məktəbi, xarici dillər fakültəsi, Tokat Peşə Məktəbi, Tədqiqat və Tətbiq Mərkəzi yerləşir.

Şəhər (Əli Şəvki Ərək) kampusunda isə tibb fakültəsi, Səhiyyə Tədqiqat və Tətbiq Mərkəzi, diş həkimliyi fakültəsi və Səhiyyə Elmləri İnstitutu fəaliyyət göstərir. Artova və Reşadiyə istisna olmaqla, digər rayonlarda yerləşən peşə çəktəblərinin də ayrıca kampusları mövcuddur.

 Akademik statistika 
2024–2025 tədris ili etibarilə universitetdə təxminən 35 000-dən çox tələbə təhsil alır. Universitetdə 1305 inzibati heyət və 1527 akademik heyət olmaqla, ümumilikdə 2832 əməkdaş fəaliyyət göstərir."Tokat Gaziosmanpaşa Üniversitesi". gop.edu.tr. 21 Ocak 2025 tarihinde kaynağından arşivlendi. Erişim tarihi: 29 Ocak 2025.

 Tərkibi 

 Fakültələr 
 Stomatologiya fakültəsi
 Əczaçılıq fakültəsi
 Təhsil fakültəsi
 Ərbaa səhiyyə elmləri fakültəsi
 Ərbaa sosial və humanitar elmlər fakültəsi
 İncəsənət və elmlər fakültəsi
 Təsviri sənətlər fakültəsi
 Hüquq fakültəsi
 İqtisadiyyat və inzibati elmlər fakültəsi
 İslam elmləri fakültəsi
 Mühəndislik və memarlıq fakültəsi
 Niksar tətbiqi elmlər fakültəsi
 Səhiyyə elmləri fakültəsi
 İdman elmləri fakültəsi
 Tibb fakültəsi
 Turhal tətbiqi elmlər fakültəsi
 Kənd təsərrüfatı fakültəsi

 Kolleclər 
 Dövlət Konservatoriyası
 Xarici Dillər Kolleci
 Zilə Dinçərlər Turizm İdarəetməsi və Otel İdarəetməsi Kolleci

 İnstitutlar 
 Aspirantura Təhsili İnstitutu

 Peşə Məktəbləri 

 Niksar Peşə Məktəbi 
Niksar Peşə Məktəbi Tokat vilayətinin Niksar rayonu ərazisində, Çəngəlli kəndində, Ağpınar məntəqəsində yerləşən peşə məktəbidir. Niksar mərkəzindən təxminən 5 kilometr məsafədə yerləşir.

1982-ci ildə Sivas Cümhuriyyət Universitetinin tabeliyində fəaliyyətə başlamışdır. 08.01.1992 tarixli Nazirlər Kabinetinin qərarı ilə Tokat Qaziosmanpaşa Universitetinin yaradılması nəticəsində bu universitetin tərkibinə daxil edilmişdir. Qaziosmanpaşa Universiteti rektorluğunun universitetin tərkibində Niksar Texniki Elmlər Peşə Məktəbinin yaradılması və Niksar Peşə Məktəbinin adının Sosial Elmlər Peşə Məktəbi olaraq dəyişdirilməsi ilə bağlı təklifi 2547 saylı qanunun 2880 saylı qanunla dəyişdirilmiş 7/d-2 maddəsinə əsasən 23.09.2010 tarixində Ali Təhsil Baş Şurasında qəbul edilmiş və Niksar Sosial Elmlər Peşə Məktəbi yaradılmışdır.

Təxminən 30 ildir fəaliyyət göstərən peşə məktəbində hazırda 11 bölmə üzrə tədris proqramları ilə təhsil və tədris prosesi davam etdirilir.

 İstinadlar 

Kateqoriya:Türkiyə universitetləri